alexandrainst/scandi-wiki huggingface dataset:
Torch

Torch er et hardcore/metalcore-band fra Trondheim som ble dannet i 1999. Bandets første album «Death to perfection» ble utgitt av Kong Tiki Records i 2006.

Deres siste plate «Pt. IV: A New Beginning» ble utgitt i 2011 på det norske plateselskapet MBN. Bandet stod for produksjonen selv og utgivelsen ble mikset av Steve Evetts, som har produsert musikk for mange kjente band i sjangeren.

Oktober 2011 var Torch på turne i India sammen med det indiske metallbandet Undying Inc.

Medlemmer 
Bass/Vokal: Tommy Kviseth
Trommer/Vokal: Thomas Farstad
Vokal: Marius Forbord
Gitar/Vokal: Jørgen Sporsheim Berg
Gitar: Ola Pettersen

Diskografi 
 Visions of... EP (2003)
 Death to Perfection (2006)
 Torch Cassette EP (2008)
 Pt. IV: A New Beginning (2011)

Eksterne lenker 
 Torch på Facebook
 Hjemmeside
 Torch på Myspace Music

Musikk i Trondheim
Norske metalcore-band
Punkrockgrupper
Band etablert i 1999
Christoffer Valkendorf

Christoffer Valkendorf eller Christopher Walkendorff, født 1. september 1525 på Glorup gods på Fyn, død 17. januar 1601 i København, var en dansk-norsk adelsmann. Han viktigste virke i riksdelen Norge var som lensherre på Bergenhus i  1556 til 1560.

Valkendorf og hanseatene
Etter at Valkendorf ankom Bergen, ble det begått flere uoppklarte mord i noen av byens mange bordeller, og Valkendorf fikk revet en rekke av horehusene. Han fikk deretter i stor grad avviklet hanseatenes privilegier og monopol i Bergen. De tyske håndverkerne ble tvunget til å overholde norsk lov og fikk valget mellom å sverge troskapsed til kongen eller reise. I 1559 måtte 59 tyske håndverkere reise. Etter tronskiftet i 1559 falt Valkendorf i unåde hos kong Fredrik II. Valkendorf følte seg truet, og i 1560 flyktet han til Sachsen. Som lensherre på Bergenhus ble han avløst av Erik Rosenkrantz som ankom Bergen 21. juli 1560. Valkendorf ble begravet i Vor Frue Kirke i København.

Bergen rådhus
Valkendorf fikk oppført et murhus på eidet mellom Vågen og dagens Lille Lungegårdsvann som han i 1568 ga i gave til byen. Dette huset ble byens rådhus, og er nå kjent som det gamle rådhus. Før dette var lå byens rådstue på Tyskebryggen. Det gamle rådhus inneholder i dag Bergens bystyresal, hvor det også henger et portrettmaleri av Valkendorf. En stund trodde en også, feilaktig, at det var Valkendorf som hadde bygget Rosenkrantztårnet, og det har derfor også vært kalt Valkendorftårnet.

Referanser

Eksterne lenker
 Norsk biografisk leksikon
 Dansk Biografisk Lexikon (Dansk, utgitt 1887 – 1905)
 Walkendorff's Tower

Adelige dansker
Riddere av Elefantordenen
Danske riksråder
Personer fra Nyborg kommune
Rein Taaramäe

Rein Taaramäe (født 24. april 1987 i Tartu) er en estisk landeveissyklist. Han sykler for Intermarché-Wanty-Gobert Matériaux.

Seire 

2006
  Estisk U23-mester i temporitt
 GP Ouest-France – U23-utgaven
2007
 4. etappe Circuit des Ardennes
2008
 To etappeseire Grand Prix du Portugal
 6. etappe i Tour de l'Avenir
2009
  Estisk mester i temporitt
  Estisk mester på landevei
 Sammenlagt og etappeseier – Tour de l'Ain 
2011
  Estisk mester i temporitt
 Ungdomstrøya Paris-Nice
14. etappe, Vuelta a España
2012
  Estisk mester i temporitt
2013
  Estisk mester på landevei
2014
 2.-plass sammenlagt og 3. etappe, Tour of Turkey
 Tour du Doubs 
2015
 Sammenlagt, Vuelta Ciclista a Murcia
 Sammenlagt, Vuelta a Burgos
 Sammenlagt, Arctic Race of Norway
2016
 20. etappe, Giro d'Italia
 Sammenlagt og etappeseier, Slovenia rundt
2019
  Estisk mester i temporitt
2021
  Estisk mester i temporitt
3. etappe av Vuelta a España

Referanser

Eksterne lenker 
 
 

Estiske syklister
Deltakere for Estland under Sommer-OL 2008
Syklister under Sommer-OL 2008
Deltakere for Estland under Sommer-OL 2016
Syklister under Sommer-OL 2016
Personer fra Tartu
Fødsler i 1987
Etappevinnere i Giro d'Italia
Newgrounds

Newgrounds er en amerikansk nettside hvor man kan legge ut animasjonsfilmer og spill laget i Adobe Flash,  musikk og tegnekunst slik at andre kan se på, høre på eller spille arbeidet ditt og gi tilbakemeldinger og eventuelt stemme på hvor bra arbeidet ditt var. Newgrounds ble grunnlagt i 1995 av Tom Fulp, og har i dag sitt hovedkvarter i Glenside, Pennsylvania. Siden kan defineres som verdens første og ledende Flash-portal.

Historie 
Newgrounds startet som en fanside i 1991, da Tom Fulp var 13 år, til spillet Neo-Geo. Siden het "New Ground", for å etterlikne spillets tittel. Siden utviklet seg og fikk flere tilhengere og et bredere innhold. Tom Fulp lagde blant annet "Club a Seal" og "Assasin" i 1996, og "Pico's School" i 1999. I 1998 fikk siden domenenavnet den har i dag (newgrounds.com). Selve Flash-portalen startet med at brukere av siden sendte Tom Fulp sitt arbeid laget i Flash slik at Tom skulle avgjøre hva som var bra nok til å vises på siden. Det kom inn flere og flere Flash-kreasjoner, og til slutt ble det for mange til å gå gjennom alle forslagene manuelt. Slik ble den automatiserte Flash-portalen satt i gang. Tom Fulp fikk hjelp (og har i dag en egen stab) av mange venner med å opprettholde, utvikle og forbedre siden. Blant annet sin bror, Wade Fulp.

Brukere 
På Newgrounds må du registrere deg som bruker for å legge ut arbeidet ditt eller kommentere og stemme på filmer, spill og musikk. Alle brukere har sin egen, personlige brukerside hvor de kan fortelle om seg selv og laste opp nyhetsinnlegg om deg selv, også kalt blogg. På Newgrounds finnes det også et forum, der man kan snakke med andre artister, diskutere saker, eller organisere filmer sammen.

Kilder 
 http://www.newgrounds.com/wiki/history 
 http://www.newgrounds.com/primer

Eksterne lenker 
 
 Tom Fulp på IMDb

Nettsteder
Flash-spill
Fleinvær

Fleinvær er en øygruppe i Gildeskål kommune, ca. to mil sørvest for Bodø. Øygruppen består av et utall av lave øyer, holmer og skjær. Det sies at Fleinvær har like mange øyer som det er dager i et år.

Arkeologiske undersøkelser viser at Fleinvær har vært befolket siden 800-tallet. Mesteparten av bebyggelsen ligger på de sentrale øyene Mevær og Sørvær, med spredt bebyggelse på øyene rundt disse.

Eksterne lenker 
 Nettsted for Fleinvær 

Øyer i Gildeskål
Bosetninger i Gildeskål
Øygrupper i Norge
Fiat-penger

Fiat-penger er penger uten en iboende verdi. Det er penger (mynter og sedler) som er erklært for å være penger, men der utstederen ikke har dekning (i for eksempel gullreserver) til å innløse dem i realverdier. Det er utelukkende tiltroen til at den neste kjøperen i rekken også vil akseptere myntene og sedlene som penger, som gir dem status som betalingsmiddel. Ordet «fiat» kommer fra latin og betyr «la det skje». 

Man glemmer ofte at det offentlige har makt til å endre lover og skattlegge sine innbyggere. I så måte avhenger ikke verdien av pengene utstedt av en nasjons sentralbank bare av gullreservene, men også av makten til å skattlegge, ilegge avgifter, eller for eksempel konfiskere eller inndra andre verdier for eksempel i form av edelt metall. 

Historisk sett har også privatbanker kunnet utstede papirpenger. Dette er en praksis som ikke lenger er i vanlig bruk, men de skaper fortsatt digital fiat gjennom lån. De fleste valutaer i verden er fiat-penger, deriblant amerikansk dollar, euro og norsk krone.

Motsetningen til fiat-penger er penger som har en iboende verdi, for eksempel mynter i kraft av sin egen metallverdi eller en garanti om at pengens verdi vil bli vekslet inn i en realverdi, slik som gull eller sølv. Mynter som inneholder edelmetaller, men hvis pålydende overstiger metallverdien, er imidlertid fortsatt for fiat-penger å regne.

Begrepet er ikke vanlig brukt i økonomistudier, men forekommer ofte hos libertarianere og i frimanns-miljøer der man gjerne hevder at det nåværende økonomiske systemet ikke er bærekraftig over tid.

Bildegalleri

Referanser

Penger
Unge mødre

Unge mødre er en norsk dokumentarserie om unge mødre som gikk på FEM fra 2008 til 2016. Serien forsøkte å vise realiteten ved å være en ung mor i Norge. Serien fulgte jenter fra 16 til 21 år fra alle steder i landet. De unge mødre tok sikte på å vise et usensurert innblikk i hvordan det var å bli mamma i ung alder og hvilke fordeler og ulemper dette førte med seg.

Serien er en norsk versjon av den danske serien De unge mødre.

Serien hadde gode serrtall, sett i forhold til den lille markedsandelen til FEM.  

I 2012 kom spin-off-serien Unge mødre gifter seg. Denne var på åtte episoder og gikk en sesong.

Referanser

Norske dokusåper
Norske TV-serier fra 2000-årene
Norske TV-serier fra 2010-årene
TV-produksjoner på TVNorge
Haapsalu

Haapsalu (tysk og svensk: Hapsal, «Ospelunden») er by i det vestlige Estland. Byen ligger ved den sørlige stranden av en vik av Østersjøen, innenfor Hiiumaa. Byen betraktes som sentrum for estlandssvenskenes Aiboland. Haapsalu er administrasjonssenter i Haapsalu bykommune og Lääne fylke.

Haapsalu fikk byrettigheter i 1279, men byens historie strekker seg tilbake til 1263, da den ble valgt til den katolske biskopens høysete for Lääne og Saare. Biskopkatedralen ble fullført i andre halvdel av 1200-tallet. Midt i byen finner vi også en middelalderborg – biskopens fort. Det 38 meter høye tårnet er intakt, og kan besøkes. Borgen var i en periode svensk, og er delvis bygd av svensker. 

På 1800-tallet var Estland en del av Russland. Med sin beliggenhet ved Østersjøen var Haapsalu spa og endestasjon på jernbanen fra Tallinn, en avgrening av den baltiske jernbane ut fra Keila. Derfor har den lille byen en overdimensjonert jernbanestasjon. 

Det ble anlagt et spa her i 1825, det ble besøkt av de siste fire russiske tsarene, og Pjotr Tsjajkovskij tilbragte en hel sommer her. Han markerte denne sommeren med fire små pianostykker kalt Souvenir de Hapsal.

Under den kalde krigen hadde Sovjetunionen en stor militær flyplass ved Haapsalu. Byen var sterkt preget av forfall da russerne overlot byen til estlenderne i 1991, men er nå nesten helt restaurert, og har igjen blitt det pittoreske kurstedet den en gang var.

Den kjente illustratøren Ilon Wikland, som har illustrert mange av Astrid Lindgrens bøker, bodde som barn hos sin farmor i Haapsalu fra 1939 til 1944. Da andre verdenskrig var slutt, sørget farmoren for at hun ble sendt som krigsflyktning til Stockholm, der hun fikk bo hos en tante. Ilon Wikland har sammen med Rose Lagercrantz utgitt et par bildebøker som handler om barndommen i Estland og Haapsalu. Andre kjente personer fra byen er komponisten Adolf Vedro og kunstneren Ants Laikmaa. Den lokale maleren Eduard Ole (1898-1995) malte havnen i sin hjemby Haapsalu i 1943, som noe av det siste han gjorde før han flyktet over Finskebukta til Finland.

Bilder

Referanser

Eksterne lenker 
 
 Artikkel om Haapsalu (Hapsal) i Nordisk familjebok / 1800-tallsutgaven

Byer i Estland
Tidligere kommuner i Estland
Kursteder
Lääne fylke
Mediacircus

Mediacircus (nå ITV Studios Nordic) var en gruppe norske medieproduksjonsselskaper som besto av Mediacircus TV, Mediacircus E og Mediacircus Drama. Selskapene ble etablert i 2006 og 2007. De produserte blant annet TV-serier,  spill og webløsninger og drev med dramautvikling. Selskapet hadde kontorer i Oslo, mens hovedkontoret lå i Fortunen 7 i Bergen. Daglig leder for selskapet var Eldar Nakken. 

Foruten utvikling og produksjon av innhold for det norske markedet har gruppen også eksportert formater og ferdige produksjoner til det internasjonale markedet. 

Mediacircus TV ble eid av Eldar Nakken og Jon Sverre Høiden, Mediacircus Drama og Mediacircus E av Eldar Nakken. 

I 2012 ble selskapet kjøpt av britiske ITV og skiftet navn til ITV Studios Nordic.

Produksjoner
 Byspillet Varg Veum
 Sarahs fornemmelse av kultur
 Skaperen
 Landstinget
 Budbringerne
 Krimkommisjonen
 330 Skvadronen
 Kystpatruljen
 Lærerne
 Gullruten (2010–2012)
 Koht på jobben
 Jeg vil takke livet
 Heder & Hammer
 Redningsskøyta

Referanser

Eksterne lenker
 Mediacircus' hjemmeside
 Disse kan vinne Gullruten  
 Virtuell Varg Veum

Norske selskaper
Selskaper etablert i 2007
Solveig Tufte Johansen

Solveig Tufte Johansen (født 24. mars 1945) er pastor i Skien Misjonskirke og jobber også som institusjonsprest på Borgestadklinikken i Skien.

Hun er utdannet sykepleier og har tidligere jobbet på Høgskolen i Telemark. Hun er skribent i Ettertanke-spalten i Vårt Land og har også vært hovedtaler på KABBs årlige sommerstevne.

Johansen er mor til Bård Tufte Johansen.

Bibliografi 
 Bare natten har verdensrom, Luther Forlag (2009) ISBN 9788253146096

Referanser

Norske prester
Hallgeir Finbråten

Hallgeir Finbråten (født 1. november 1965) er en norsk tidligere fotballspiller som gjennom sin aktive karriere spilte for Eidsvold Turn, Hamarkameratene og . Han var venstreback og fikk eliteseriekamper både for Ham-Kam og Lyn.

Finbråten har én kamp for Norges U21-landslag, som var en bortekamp mot Polen i 1987. Før det hadde han også vært involvert på guttelandslaget.

Da Ham-Kam mislykkes tre år på rad i å rykke tilbake opp i den øverste divisjonen, valgte Finbråten å dra videre til spill i Eliteserien med Lyn. Tre sesonger var han fast inventar på Lyns venstreback. Ham-Kam ønsket hente ham tilbake til 1992-sesongen, da Hamar-klubben hadde rykket opp i toppdivisjonen igjen, men han forble i Lyn. Før 1994-sesongen ga Finbråten seg hos Lyn, da en krevende jobb gjorde det umulig å satse videre på toppnivå.

Hans far Øivind Finbråten spilte indre venstre og venstreback på A-laget til Eidsvold Turn fra 1951 til 1966, og hadde senere sentrale stillinger i klubben. Hans bror Tom Rune Finbråten spilte også for Eidsvold Turn i perioden 1978 til 1986, og fikk over 160 kamper for klubben.

Karriereoversikt

Referanser

Eksterne lenker 
 
 Eidsvold-Turn.no – Finbråtens spillerprofil hos Eidsvold Turn
 HamKam.no – Finbråtens spillerprofil hos Hamarkameratene
 LynFotball.net – Finbråtens spillerprofil hos Lyn

Norske fotballspillere
Fotballspillere for Eidsvold Turn
Fotballspillere for HamKam
Fotballspillere for Lyn Fotball
Fødsler i 1965
Liste over Riigikogus presidenter

Riigikogus president er leder for Estlands nasjonalforsamling.

Rahvuskogus førstekammer

Rahvuskogus andrekammer

Riigivolikogu

Riiginõukogu

Estlands kongress 
Estlands kongress var et grasrotparlament som ble etablert som en del av prosessen i å vinne tilbake uavhengighet fra Sovjetunionen.

Põhiseaduse Assamblee (Den konstituerende forsamlingen)

Fotnoter

Kilder 
Riigikogu juhatus

Estland
Estiske politikere
Rose Lagercrantz

Rose Lagercrantz (født 12. juni 1947 i Stockholm) er en svensk barnebokforfatter. Hun skriver først og fremst barne- og ungdomslitteratur, men utgir også bøker for voksne lesere. Et karakteristisk trekk i hennes sene forfatterskap er bøker om jødiske menneskers liv og død i Europa gjennom 1900-tallet, noen av dem med utgangspunkt i hennes egen families historie. 

Fra 1989 til 1996 satt Rose Lagercrantz på stol nr. 13 i Svenska barnboksakademien. Hun er gift med professor i medisin Hugo Lagercrantz.

Bibliografi (utvalg) 
 1973 – Tullesommar
 1974 – Hemligt i huvet på Samuel Elias
 1975 – Nån sorts torsdag (sammen med Kjell Ivan Andersson)
 1976 – Räddarinnan
 1979 – April!April
 1980 – När den röda fågeln sjunger
 1981 – Jättevänner
 1982 – Nån sorts julafton
 1983 – Lov till det omöjliga
 1984 – Brevet från Frida
 1985 – Frida i fyran
 1986 – Trolleri vafalls?
 1987 – Hej då re mi, sa Frida
 1987 – Sång för en svart fe
 1988 – Självporträtt utan näsa
 1989 – Konsten att börja skolan
 1990 – Den åttonde dagen
 1990 – Breven från Taggen
 1990 – Breven från Frida
 1991 – Metteborgs öden och äventyr på lågstadiet 
 1992 – Adeline eller resten av min ungdom
 1992 – Vad mina ögon har sett (sammen med Magda Eggens)
 1993 – Modige Metteborg – även kallad Erik
 1994 – Lilla Geo eller flickan som kunde lura döden
 1995 – Flickan som inte ville kyssas
 1995 – Den långa, långa resan (sammen med Ilon Wikland)
 1996 – Klassen som pratade för mycket
 1998 – Eros tårar
 1998 – Klassens Lucia
 1998 – Passa Klara
 1999 – Den lyckligaste dagen i Annas liv
 1999 – Metteborg och little Ben
 2000 – Metteborgs loppis
 2000 – Resan till Tarreanien
 2001 – Anders i flaskan
 2001 – Prosa
 2002 – Sagan om Rosennosen
 2002 – Månskensdockan
 2003 – Flickan som kunde lura döden
 2004 – Sigridsagor

Priser og utmerkelser (utvalg) 
 1979 – Astrid Lindgren-prisen
 1980 – Nils Holgersson-plaketten
 1988 – Expressens Heffaklump
 1992 – Tidningen VI:s litteraturpris
 1995 – Augustprisen (Flickan som inte ville kyssas)
 2007 – Spårhunden (Mysterium för utomjordingar)

Eksterne lenker 
 

Svenske barnebokforfattere
Personer fra Stockholm
Fødsler i 1947
Leeuwarden

Leeuwarden (vestfrisisk Ljouwert) er en kommune og by nordvest i Nederland. Byen er provinshovedstad i Friesland.

Historie 
Området har vært bosatt sia 900-tallet og Leeuwarden fikk bystatus i 1435. Ved bredda av Middelzee var byen et aktivt handelssenter fram til vannvegen tørka opp på 1400-tallet.

Under andre verdenskrig kom kanadiske tropper inn i byen 15. april 1945, og brøt dermed direkte ordre. De dreiv ut tyskerne fra den sterkt okkuperte byen dagen etter. 

Blant kjente personer som er født i Leeuwarden er stattholder Vilhelm IV av Oranien, kunstneren M. C. Escher, og spionen Mata Hari.

Referanser

Eksterne lenker 
 
 

Provinshovedsteder i Nederland
Kommuner i Friesland
Byer i Friesland
Werner Icking Music Archive

Werner Icking Music Archive, ofte forkortet WIMA er et webarkiv med noter i public domain. WIMA er fortsettelsen av det nedlagte GMD Music Archive og er oppkalt etter grunnleggeren Werner Icking. For tiden redigeres arkivet av Christian Mondrup.

WIMA inneholder hovedsakelig europeisk klassisk musikk, men også jazz-noter. WIMA er dessuten hjemmesiden for MusiXTeX, et open source verktøy for framstilling av notetrykk basert på publiseringsverktøyet TeX.

De fleste komposisjonene som finnes på WIMA er av komponister fra renessanse/barokk-tiden. For en del av tidligmusikken er notene som er publisert på WIMA de første moderne utgavene av disse komposisjonene. En del samtidige komponister har valgt å publisere sine verk på WIMA.

Andre musikkprosjekt 
 Choral Public Domain Library – med fokus på kor- og vokalmusikk.
 Mutopia-prosjektet – notesatser produsert fra utgaver som nå er offentlig eiendom.

Eksterne lenker 
 
 WIMAs liste over musikkarkiv med gratis noter
 Project Gutenbergs musikkavdeling

Digitale bibliotek
EM i vektløfting 2009

Europamesterskapet i vektløfting 2009 ble avholdt i București, Romania 4. april til 12. april 2009. Arrangementet foregikk i Sala Polivalentă, en større flerbrukshall i den rumenske hovedstaden. Det ble konkurrert i øvelsene støt og rykk, samt en sammenlagtkonkurranse.

Medaljeoversikt 
Ruth Kasirye tok to sølv for Norge i 63-kilosklassen for kvinner (i rykk og sammenlagt). Norge endte dermed på en 15.-plass. Dette var et litt bedre resultat enn i EM i vektløfting 2008, da Norge endte på en delt 17.-plass med kun én bronsemedalje.

Medaljevinnere

Menn 
Det ble konkurrert i 8 ulike vektklasser for menn, fra 56 kg til 105 kg +.

56 kg

62 kg

69 kg

77 kg

85 kg

94 kg

105 kg

105 kg +

Kvinner 
Det ble konkurrert i 7 ulike vektklasser for kvinner, fra 48 kg til 75 kg +.

48 kg

53 kg

58 kg

63 kg

69 kg

75 kg

75 kg +

Eksterne lenker 
 
 Nettside - European Weightlifting Federation (euro 2009)

EM i vektløfting
Internasjonale mesterskap i 2009
2009 i Romania
Internasjonale mesterskap i Romania
Sport i București‎
Vektløfting i Romania
Vektløfting i 2009
Myrkleggpraktvikler

Myrkleggpraktvikler (Gynnidomorpha minimana) er en sommerfugl som tilhører familien viklere (Tortricidae). I likhet med de andre artene i slekten Gynnidomorpha er den sjelden i Norge, og er listet som sårbar (VU) på Norsk rødliste for arter fra 2021.

Utseende 
En nokså liten (vingespenn 11-15 millimeter), brunspraglete vikler. Forvingen er rødbrun med noen lysere tegninger ved bakkanten, avrundet i spissen.

Levevis 
Larvene utvikler seg i frøhusene av myrklegg (Pedicularis spp.).

Utbredelse 
I Norge er den bare kjent fra det sørlige Østlandet.

Referanser

Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri:

Eksterne lenker 
 

Praktviklere
Sommerfugler formelt beskrevet i 1916
Sommerfugler på norsk rødliste
Liste over formennene for Den estiske sosialistiske sovjetrepublikks øverste sovjet

Formannen for Den estiske sosialistiske sovjetrepublikks øverste sovjet var leder for nasjonalforsamlingen. Formannen for Republikken Estlands øverste råd var statsoverhode. Presidenten for Republikkens øverste råd var nasjonalforsamlingens leder.

{| class="wikitable" style=text-align:center"
|-
! Bilde
! Navn
! Embetstid
! Parti
|-
! colspan="4"|Formenn for Den estiske sosialistiske sovjetrepublikks øverste sovjet 1940–1990Formannen for Republikken Estlands øverste råd 1990–1992
|-
| 
| Voldemar Sassi
| 25. august 1940–juli 1941
| EKPEK(b)P
|-
| 
| August Kründel
| 5. mars 1947–14. januar 1953
| EK(b)PEKP
|-
| 
| Otto Merimaa
| 14. januar 1953–27. februar 1955
| EKP
|-
| 
| Joosep Saat
| 5. april 1955–4. mars 1959
| EKP
|-
| 
| Harald Ilves
| 23. april 1959–17. mars 1963
| EKP
|-
| 
| Vaino Väljas
| 18. april 1963–19. mars 1967
| EKP
|-
| 
| Arnold Koop
| 20. april 1967–18.desember 1968
| EKP
|-
| 
| Ilmar Vahe
| 18. desember 1968–15. juni 1975
| EKP
|-
| 
| Johannes Lott
| 4. juli 1975–14. desember 1978
| EKP
|-
| 
| Jüri Suurhans
| 14. desember 1978–5. juli 1982
| EKP
|-
| 
| Matti Pedak
| 5. juli 1982–26. mars 1985
| EKP
|-
| 
| Valde Roosma
| 27. mars 1985–18. mai 1989
| EKP
|-
| 
| Enn-Arno Sillari
| 18. mai 1989–18. mars 1990
| EKP
|-
| 
| Arnold Rüütel
| 29. mars 1990–5. oktober 1992
| Uavhengig
|-
! colspan="4"|President for Den estiske sosialistiske sovjetrepublikks øverste sovjet(fra 8. mai 1990: Republikken Estlands øverste råd)
|-
| rowspan="3"|
| rowspan="3"|Ülo Nugis'| rowspan="3"|29. mars 1990–5. oktober 1992
| Vabariiklaste saadikurühm
|-
| Õigusliku järjepidevuse saadikurühm
|-
| Uavhengig
|}

 Kilder Elected representatives and state leaders. Members of Estonia's parliamentary and other assemblies as well as governments.''  Samlet av Jaan Toomla, Tallinn 1999
Liina Maadla, arkivar. Estlands nasjonalarkiv.
Tõnu Kaljumäe, Riigikogu

Estland
Estiske politikere
Formenn
Blodtoppraktvikler

Blodtoppraktvikler (Eupoecilia sanguisorbana) er en sommerfugl som tilhører familien viklere (Tortricidae). Arten er ganske sjelden i Norge. Arten er bare kjent fra Rogaland i Norge og er listet som direkte truet (EN) i Norsk rødliste for arter fra 2015.

Utseende 
En liten til middelsstor (vingespenn 13-15 millimeter) vikler med smale forvinger. Forvingen er lyst okerfarget med et rødbrunt, skrått tverrbånd i midten og rødbrun spiss. Bakvingen er mørkgrå.

Levevis 
Larvene utvikler seg på blomsterhoder av blodtopp (Sanguisorba officinalis). Denne planten vokser på fuktige enger og i grøftekanter.

Utbredelse 
I Norge er den bare kjent fra noen få lokaliteter på Jæren og Karmøy i Rogaland, men i det sistnevnte området ser den ut til å være ganske tallrik noen steder. Den er likevel listet som direkte truet (EN) på den nyeste norske rødlisten. Truslene mot denne artens overlevelse antas å være gjødsling, drenering og tilgroing av de fuktige engene der næringsplanten vokser.

Referanser

Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri:

Eksterne lenker 
 

Praktviklere
Sommerfugler formelt beskrevet i 1856
Dyr formelt beskrevet av Gottlieb August Herrich-Schäffer